**OBRAZLOŽENJE**

**ZA NACRT ZAKONA O IZMJENAMA I DOPUNAMA ZAKONA O SESTRINSTVU**

Predloženim Zakonom o izmjenama i dopunama Zakona o sestrinstvu mijenjaju se uvjeti stjecanja više razine obrazovanja medicinskih sestara i definiraju se kompetencije prvostupnica sestrinstva sa završenom specijalizacijom iz djelatnosti hitne medicine.

Propisuje se obveza prvostupnicama sestrinstva s odobrenjem za samostalan rad da izrađuju plan zdravstvene njege, uređuje se odgovornost za lakše i teže povrede radnih dužnosti medicinskih sestara.

Uređuju se ovlasti Komore medicinskih sestara na način da se donose smjernice vezane uz radno zaštitnu odjeću medicinskih sestara, a cilj je osigurati prepoznatljivost medicinskih sestara i sestrinske djelatnosti.